NaiveNeuron/SloPal huggingface dataset:
Hrnčiar, Andrej, podpredseda NR SR (2017-09-05):
Prosím, prezentujme sa a hlasujme. (Hlasovanie.) Prítomných 141, za 128, proti nikto, zdržalo sa 12, nehlasoval 1. Konštatujem, že sme tento návrh schválili. Pokračujeme hlasovaním v prvom čítaní o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice (tlač 654), bod 6 schváleného programu. Spravodajcom je člen výboru pre financie a rozpočet poslanec Radovan Baláž. Prosím ho, aby uviedol hlasovanie. (Hlasovanie o vládnom návrhu zákona, ktorým sa mení a dopĺňa zákon č. 289/2008 Z. z. o používaní elektronickej registračnej pokladnice a o zmene a doplnení zákona Slovenskej národnej rady č. 511/1992 Zb. o správe daní a poplatkov a o zmenách v sústave územných finančných orgánov v znení neskorších predpisov v znení neskorších predpisov , tlač 654.)
Slafkovský, Alexander, poslanec NR SR (2010-10-13):
Ďakujem. Piaty pozmeňujúci návrhom som podal ja. Prosím dať hlasovať o bodoch 1 až 3 spoločne.
J. Budaj, poslanec: (2002-01-31):
Pokiaľ ide k pánovi Muránskemu, nuž tak iste, že ma prekvapilo, že pán Muránsky už sa vyjadruje k sexuálnym otázkam. (Smiech, potlesk..) Ja by som mu chcel do očí povedať, že čo tu splieta o strane a o tom, či ja budem v parlamente, to je trochu od veci tejto tematiky, lebo ja hovorím o faktoch a o argumentoch a svojom názore. A o argumentoch budem a o postoji budem hovoriť aj potom, keď po pánovi Muránskom v tomto parlamente zostane len vtip o Talibancovi. Takže strany nehájme, či tu budú alebo nie, keď diskutujeme o názoroch. To by som si poprosil, aby sme sa vzájomne rešpektovali. Pán poslanec Rakús hovoril veľmi znovu vecne, ale priznám sa, na mňa teda veľmi učene. Neadekvátna abstrakcia, ktorá absolutizuje jeden aspekt, je presný výraz, ale musím ho stráviť a skúsim osloviť pána poslanca. V našej milej polemike určite budeme pokračovať mimo nevzdelaných uší, ktoré by tomu iba bránili. Pán Hofbauer, tomu som nerozumel, pretože rušili poslanci, tak ako teraz, a veľmi ma to mrzí. Hovoril nezreteľne do mikrofónu a nepochopil som. No a pani profesorka ako často udrela klinec po hlavičke a antidiskriminač... (Zaznel zvuk časomiery.) I. Presperín, podpredseda NR SR: Janko, museli sme ťa vypnúť, pretože dve minúty si nestihol. Poriadok platí aj pre teba, takže prepáč, ale rokovací poriadok je rokovací poriadok. Vystúpi pán poslanec Drobný v rozprave ako posledný.
Kuffa, Štefan, poslanec NR SR (2020-06-04):
Ďakujem za slovo. Pán Baránik, hneď tak na ráno ste nám tuná poskytli taký prehľad bulvárnej tlače. No toto vaše vystúpenie bolo maximálne trápne. Vy sa zamyslite nad tým zdržiavaním toho času tuná v Národnej rade. A skúsim tu pár vecí odcitovať, ktoré ste tuná hovorili. Tento návrh je predkladaný v spolupráci s ministerstvom spravodlivosti. – Vaša pani ministerka sa hanbí za tento zákon a hovorí sama o sebe, že ako trpia. To je ten údel, ktorý musí zniesť v rámci koalície. Nesúhlasí s tým. Tak to neskrývajte za ministerstvo spravodlivosti ani za pani ministerku. Ďalší, ďalšia vec je, čo ste tak, som bol veľmi ako prekvapený a veľmi trúfalo tuná takto hovoríte, špeciálny prokurátor klame, keď sa mu hovorí pravda. – No ak o tom viete, a čo nedávate ako podnety? Prečo to neriešite? Generálny prokurátor musí byť odvolateľný. – Vy práve spolitizuvávate túto funkciu. Čo je vymoženosťou demokracie, však práve boli tie tajné voľby prokurátora. Dnes sa zahrávame s tou myšlienkou, aby, aby tá voľba prokurátora bola verejná. Spomenuli ste tiež Vladimíra Mečiara a v ním, a ním vybudovaný mafiánsky štát. To citujem vaše slová. – Myslím si, že sú to veľmi silné slová. Viete, nemusím s mnohými vecami súhlasiť, ktoré sa udiali v našej krajine, ani nesúhlasím a som aj bojoval proti nim, aj bojujem, ale že som občanom mafiánskeho štátu, to odmietam. To je čo za slogan?! To sa nehanbíte takto dehonestovať Slovenskú republiku?! To je hanba, toto, čo hovoríte. Spomínate tu nejaké hodinky za 8-tisíc alebo za 80-tisíc eura. Prosím vás pekne, a načo to, komu to rozprávate? Ako to súvisí s voľbou generálneho prokurátora? Veď to sú naozaj len také bulvárne...
Halúz, Milan, poslanec NR SR (2015-03-17):
Konštatujem, že sme odhlasovali všetky návrhy z informácie. Pán predseda, prosím, dajte hlasovať o postúpení návrhu zákona do tretieho čítania.
Dostál, Ondrej, poslanec NR SR (2019-06-19):
Pán poslanec Rajtár, myslím, že ten návrh je dobrý. Je podobne dobrý, ako ten návrh pána poslanca Baláža. 
A myslím, že všetci by sme ho mali podporiť.
Hraško, Igor, poslanec NR SR (2015-12-02):
Ďakujem pekne za slovo. Pán kolega, veľmi dobre ste pomenovali niektoré veci a ja by som povedal, že niektorí kandidáti, ja viem, o kom konkrétne ste hovorili, to je priamo politický nominant, ktorý robí poslanca Národnej rady. V tomto kontexte bolo treba vnímať, a nie ako vám kolegyňa hovorila na váš prejav, že sú všetci politickí, no však áno, keď môže tuná nominovať len politická strana, tak potom o čom si tuná ideme rozprávať. Ale tuná by som skôr apeloval na iné hľadisko a to je morálne hľadisko. Nemyslím si, že niektorá kandidátka, ktorá je tu priamo navrhnutá vládnou stranou SMER, má morálne právo vykonávať takúto prácu. A to je stále to, čo hovorí aj poslanec Číž, že morálka, etika, spravodlivosť, tak by som si trošku dovolil apelovať na svedomie, ak ešte nejaké majú vládni poslanci. A okrem toho ja vidím tuná druhý cieľ, a to je vlastne upratať pani Tomanovú niekde na teplé miestečko, lebo už v parlamente asi nebude robiť dobrú robotu v ďalšom období prípadnom, ak sa tuná dostane. Takže treba jej zabezpečiť nejaký teplý flek a toto je asi vhodné miesto. Ale nemyslím si, že to je vhodné miesto práve pre tých, ktorých by mala chrániť.
Glváč, Martin, podpredseda NR SR (2016-12-08):
Takže, pani poslankyňa Zemanová, nech sa páči.
Laššáková, Jana, podpredsedníčka NR SR (2015-03-24):
Na vystúpenie pána poslanca s faktickými poznámkami sa hlásia páni poslanci Novotný a Mičovský. Končím možnosť prihlásiť sa s faktickými poznámkami. Nech sa páči, pán poslanec Novotný.
Grendel, Gábor, podpredseda NR SR (2021-05-05):
Vážené panie poslankyne, vážení páni poslanci, pokračujeme v popoludňajšom rokovaní druhého dňa 28. schôdze Národnej rady Slovenskej republiky, a to prvým čítaním o návrhu skupiny poslancov Národnej rady Slovenskej republiky na vydanie zákona o odobratí nezaslúžených benefitov predstaviteľom komunistického režimu . Návrh zákona má parlamentnú tlač 516, návrh na jeho pridelenie na prerokovanie výborom je v rozhodnutí č. 532. Dávam slovo poslankyni Anne Andrejuvovej, aby za skupinu poslancov návrh zákona uviedla.
Grendel, Gábor, podpredseda NR SR (2022-11-08):
Prezentujme sa a hlasujme. (Hlasovanie.) Prítomných 139 poslancov, za 127, proti 7, zdržalo sa 5, hlasovali všetci prítomní. Sme v treťom čítaní . Otváram rozpravu. Hlási sa niekto do rozpravy? Nikto. Vyhlasujem rozpravu za skončenú. Pristúpime k hlasovaniu o návrhu zákona ako o celku. Pani spravodajkyňa, prosím, uveďte odporúčanie gestorského výboru.
Kollár, Boris, predseda NR SR (2022-12-08):
S faktickou poznámkou dvanásť poslancov. Prvý vystúpi pán poslanec Čepček, nech sa páči, máte slovo.
Jurinová, Erika, podpredsedníčka NR SR (2013-10-23):
Pani poslankyňa Mezenská.
Susko, Boris, minister spravodlivosti SR (2023-12-07):
Ďakujem pekne za slovo. Vážený pán predsedajúci, kolegyne, kolegovia, predkladám na rokovanie pléna ďalšiu zmluvu o zamedzení dvojitému zdaneniu, tentokrát medzi Slovenskou republikou a Novým Zélandom. Zmluva rozširuje takisto bilaterálnu zmluvnú základňu Slovenskej republiky a zodpovedná vnútroštátnym právnym predpisom aj tradičným požiadavkám bilaterálnych daňových vzťahov upravujúcich rozdelenie práva na daň z jednotlivých druhov príjmov medzi zmluvné štáty. Uzavretím zmluvy dôjde k podpore a k posilneniu ekonomických vzťahov, rozvoja cezhraničného obchodu a investícií. V prípade neexistencie takejto zmluvy by podliehali príjmy subjektov, ktoré pôsobia v Slovenskej republike aj na Novom Zélande, zdaneniu podľa daňových predpisov oboch krajín, čo vedie k dvojitému zdaneniu. Uzavretie zmluvy umožní rozdelenie zdaňovacích práv medzi oba zmluvné štáty, znižuje sadzby zrážkových daní a účinne zabraňuje dvojitému zdanenie. Zároveň umožňuje získať na požiadanie informácie potrebné v daňovom konaní a efektívne riešenie prípadných daňových sporov. Zmluva nevyžaduje zmeny v právnom poriadku Slovenskej republiky, takže nie je potrebné meniť ani rušiť žiadne právne predpisy a nedotýka sa záväzkov vyplývajúcich z iných medzinárodných zmlúv, ktorými je Slovenská republika viazaná. Z hľadiska vecnej podstaty ma zmluva charakter takisto prezidentskej zmluvy. Priamo zakladá práva a povinnosti fyzických alebo právnických osôb a podľa čl. 7 ods. 5 Ústavy Slovenskej republiky má prednosť pred zákonmi. Ďakujem pekne, skončil som.
Hort, Milan, podpredseda NR SR (2011-02-10):
Prosím vás o pokoj. Žiadam to aj pri ostatných návrhoch zákonov, tak poprosím o to aj pri tomto návrhu. Ďakujem pekne.
Dobeš, Peter, poslanec NR SR (2020-05-13):
Vážený pán poslanec Vašečka, chcem takisto podporiť tvoje vystúpenie, kde si pokojne, vecne a odborne urobil prierez k správe o činnosti verejného ochrancu práv za rok 2019. Poukázal si na veľmi citlivé etické otázky, ktoré sa týkajú rodiny, manželstva a vôbec spolunažívania v našej spoločnosti. Chcem zvlášť vyzdvihnúť možno ten moment, aby predovšetkým ľudia boli najskôr informovaní, čo ich čaká, nech sa akokoľvek rozhodnú vo svojom živote pre hociktoré veci, ktoré ich stretnú v živote, aby vedeli o dôsledkoch a možno aj potom aby dali možno v konkrétnom prípade, keď dajú šancu, aby sa dieťa narodilo, aby vedeli, že im môžu poskytnúť adopciu, že možno do náhradnej rodiny a podobne. Ja by som si želal, aby minorita nevnucovala majorite, ako má žiť. Nech si žije minorita, ako si predstavuje, ako, aké, ako svoju predstavu má, ale nech nechá majoritu, aby si žila po svojom. Ďakujem.
Vážny, Ľubomír, poslanec NR SR (2011-09-14):
Ďakujem. Vážený pán predsedajúci, keďže v rozprave nevystúpil žiaden poslanec, a teda nebol prednesený žiadny pozmeňujúci návrh, dajte, prosím, hlasovať o uznesení Národnej rady Slovenskej republiky, ktoré tvorí prílohu spoločnej správy.
Vetrák, Milan, poslanec NR SR (2021-03-31):
Ďakujem pekne za slovo. Kolegyne, kolegovia, viem, že niektorí to teraz beriete tak, že ideme zdržiavať. Nejdeme zdržiavať. Chceme, aby zákon bol čo najkvalitnejší, ako je možné. Sú dva dôvody, prečo je otvorená rozprava. Prvý bol povedaný a ja ho chcem len zopakovať, že tiež navrhujem, aby bod 1 zo spoločnej správy výborov bol vyňatý na osobitné hlasovanie, a druhý dôvod je jeden veľmi krátky pozmeňujúci návrh. Pozmeňujúci a doplňujúci návrh, ktorý predkladám k tomuto vládnemu návrhu zákona v znení: „V čl. I v bode 23 § 24i odseku 3 sa na konci pripájajú tieto slová: „pričom musia byť splnené podmienky podľa § 10 ods. 3 a 4 v znení účinnom od 1. júna 2021".“ Odôvodnenie je také, že chceme týmto pozmeňujúcim, vlastne doplňujúcim návrhom do prechodných ustanovení ešte vyriešiť určitý okruh situácií, ktoré by mohli potenciálne vzniknúť, a chceme zamedziť k tomu, aby ten zákon bol v týchto situáciách obchádzaný. Nie je isté, či by tie situácie vznikli, ale môžu vzniknúť a chceme tomu zabrániť, a tým pádom chceme aj vylepšiť formuláciu uvedenú v prechodných ustanoveniach. Dalo by sa, samozrejme, hovoriť o tomto zákone viac, ale nebudem to robiť, pretože je čas, aby sme hlasovali o iných veciach. Ďakujem pekne za pozornosť.
Kočiš, Eduard, poslanec NR SR (2022-02-08):
Ďakujem pekne za slovo, pán predsedajúci. Pán Holý, súhlasím s tým, že áno, máme tu dlh z bývalého režimu, kedy naozaj sa pozemky alebo parcely, na ktorých bola výstavba, či už, ako ste správne spomenul ciest alebo nejakých verejných zariadení, naozaj na nevysporiadaných pozemkoch alebo na pozemkoch neznámych vlastníkov. Áno, to je holý fakt, jednoducho s ktorým sa celé roky nič nerobilo. Celé desaťročia to stálo na nejakom dobrom slove. Áno, súhlasím, toto je vec, ktorú treba ozaj riešiť. Čo sa týka malých obcí, tak jednoznačne pre tie je jednoduchšie vydať individuálne územné rozhodnutie na každú jednu stavbu zvlášť, čiže na každú jednu stavbu individuálne, ako sa zaoberať nejakým územným plánovaním, keď má obec 30 domov a 70 obyvateľov, jasné, že nebude robiť územné plánovanie. Súhlasím, že to môže robiť v nejakom globále alebo v nejakom regionálnom plánovaní, čo je určite možné, pretože aj tie maličké obce sú súčasťou nejakého vyššieho, áno, mikroregiónu alebo nejakého vyššieho, nehovorím, že vyššieho územného celku, ale jednoducho je tam niekoľko obcí v danej doline, ktoré môžu mať buď spoločný stavebný úrad a je pre nich jednoduchšie. S týmto súhlasím. To prechodné obdobie na tých sedem rokov, to ma trošku vyrušuje, že prečo by sme dávali niekomu, kto už vopred porušil zákon, či už pri stavebnom konaní, alebo pri samotnej stavbe, aby túto svoju stavbu, bavíme sa o tej legalizácii dodatočnej, aby to nejakým spôsobom ešte mohol zlegalizovať. Keď sa bavíme stále o tom, že budúci zákon, ktorý tuná predkladáte, nebude v jeho kompetencii možné takúto stavbu legalizovať ani vôbec sa o tom baviť, tak prečo by sme dávali týmto nelegálnym stavebníkom príležitosť nejakým spôsobom legalizovať svoju stavbu, ktorú spravili načierno, pochybili. Súhlasím, pochybil tam štát, pochybil tam stavebník, pochybila tam obec. Prečo by sme to hádzali všetko do jedného vreca? Jednoducho urobme nad tým čiernu čiaru a hotovo.
M. Urbáni, poslanec: (2003-06-19):
Čo sa týka vyslania ženijnej jednotky, ktorá tam nejde bojovať, ale ide pomáhať, zachraňovať, ja si myslím, že keď sme pred tiež niekoľkými týždňami tu odsúhlasili, že sa hlásime k NATO, tak dnes je dosť ťažko tu polemizovať, či tam budeme hovoriť, alebo nebudeme hovoriť a čo ideme budovať, ako tu počúvame. Ja si myslím, že jednohlasne by sme mali, ale apeloval by som na vládu, vidím dosť slabú prácu vlády v tom, že nevyužíva dostatočne pre Slovensko to, čo robíme. Ani koľko stojí vyslanie tej ženijnej jednotky, myslím, že neprofituje Slovensko tak, ako mohlo eventuálne pri dobrej diplomatickej robote. A takisto aj tu, keď teraz vysielame, tak si myslím, treba nejaké vyjednávacie pozície pre Slovensko, aby sme aj do budúcna pri budovaní alebo znovu pri zmene, pri budovaní Iraku, rekonštrukcii Iraku boli prítomní a aby aj Slovensko malo z toho profit. Ďakujem pekne. (Potlesk.) P. Rusko, podpredseda NR SR: Ďakujem pekne. Poprosím, pán poslanec Figeľ, nech sa páči.
P. Paška, predseda NR SR: (2008-12-05):
Otváram rozpravu. Písomnú prihlášku nemám. Pýtam sa, či chce niekto využiť možnosť prihlásiť sa do rozpravy ústne. Nie. Pán spravodajca, do rozpravy? Nech sa páči. Končím možnosť prihlásiť sa do rozpravy.
M. Hort, podpredseda NR SR: (2007-11-29):
Slovo má pani Vášáryová, nech sa páči.
Gaborčáková, Soňa, poslankyňa NR SR (2016-04-19):
Ďakujem za slovo. Ja chcem podporiť teda kolegyňu hlavne v tom, že tiež mi chýba koncepcia rodinnej politiky ako takej, hoci určite tu a tu sa nájdu veci, kde pán minister rieši veci v oblasti rodiny, ale možno by bolo potrebné to trošku tak sceliť. Čo chcem podporiť z toho, čo ste povedali, je určite bezbariérovosť a v náväznosti na integráciu detí so zdravotným znevýhodnením. Veľakrát je práve integrácia blokovaná tým, že škola si nechce robiť problémy v rámci styku s prostredím, kde sa to dieťa dostáva. Aj môj syn si teraz zlomil nohu a máme problém vlastne chodiť na obedy, lebo sú tam teda schodolezy, ktoré nefungujú, ale kupujú sa za ťažké peniaze. Čiže nikdy nevieme, kedy skončíme tak, že teda ten prístup k prostrediu nebude. Takže len to chcem podporiť. Ďakujem pekne.
Kollár, Boris, predseda NR SR (2023-05-10):
Dobre, tak hlasujeme. Prosím, prezentujme sa a hlasujeme. (Hlasovanie.) Prítomných 137 poslancov, za 1, 91 bolo proti, 43 sa zdržalo a 2 nehlasovali. Uvedený návrh sme neschválili.
Zmajkovičová, Renáta, podpredsedníčka NR SR (2013-02-05):
S faktickou poznámkou jeden poslanec. Uzatváram možnosť prihlásiť sa s faktickou poznámkou. Pán poslanec Kvasnička.
Ďuriš Nicholsonová, Lucia, podpredsedníčka NR SR (2016-07-07):
Pán poslanec Budaj, nech sa páči.
J. Podmanický, poslanec: (2007-06-26):
Spomenuli ste počas svojho vystúpenia, že tento návrh zákona dáva predsedovi právomoc robiť zmeny v rozpočte samosprávneho kraja v podstate neobmedzene. Vládny návrh zákona ale znie, že predseda môže vykonávať zmeny rozpočtu len v rozsahu určenom zastupiteľstvom. Ešte raz, len v rozsahu určenom zastupiteľstvom. Tak o akej diktatúre tu rozprávate, keď konkrétne na tomto príklade môžeme jasne vidieť, že sa vyžaduje vždy súčinnosť predsedu a zastupiteľstva. Nie je to absolútna nevyváženosť. Naopak, je to vyváženosť. Ale toto ste vo svojom vystúpení nepovedali. A mohol by som uviesť aj ďalšie veci, ktoré potom spomeniem v rozprave, kde evidentne zavádzate. A ja toto neviem pochopiť od predstaviteľov KDH, že v tomto nemajú profesionálnu česť. To mi je veľmi ľúto. Ďakujem pekne.
R. Madej, poslanec: (2005-11-08):
Opäť sa hovorí o tom, že, a môžem to potvrdiť, v SDKÚ máte asi taký zvyk, že prídete na rokovanie v rámci nejakého bodu programu, ale hovoríte o niečom úplne inom. Je mi to veľmi ľúto, ale keď už ste hovorili, mohli ste, pani poslankyňa, hovoriť o nevysvetlenom financovaní SDKÚ, či firmy, ktoré prebrali záväzok SDKÚ, sa podieľajú na štátnych zákazkách, kto je za nimi a tak ďalej a tak ďalej. Keď som hovoril, a poviem to znova, že vás pokope drží len privatizácia, mohli ste hovoriť o tom, ako váš minister obrany nevie vôbec, že sa idú privatizovať vojenské podniky, a predkladá zákon do parlamentu. Keď som hovoril o tom, že táto vláda ublížila mnohým ľuďom, študentom, dôchodcom a mladým rodinám, mohli ste hovoriť o tom, pani poslankyňa, že ste napr. nezahlasovali za zákon o náhradnom výživnom, ktorý mnohým matkám a mnohým deťom určite pomohol. Takže tých možností na diskusiu v rámci tohto bodu programu bolo veľa, kde ste mohli hovoriť k veci. Žiaľ, vo vašom prípade sa to tiež nestalo. Ďakujem veľmi pekne. (Potlesk.)
Gažovičová, Tina, poslankyňa NR SR (2024-01-19):
Ďakujem kolegyni Natálii Nash za naozaj vynikajúce vystúpenie a jedna z vecí, ktorej si sa dotkla hneď na začiatku svojho príhovoru, boli zahraničné vzťahy a toho, že, a to, že tá táto novela, o ktorej tu diskutujeme, je predmetom aj kritiky zo zahraničia a opakovane počujeme zo, zo strany vlády ako to tak zhadzujú, ako to považuje za niečo nepodstatné, ako to považujú dokonca za nejaký útok na suverenitu Slovenska. A tu by som chcela zdôrazniť, že my nie sme ostrov sám osebe ako Slovenská republika. Samozrejme, že sme suverénna krajina, ale je pre nás nesmierne dôležité, aké vzťahy máme v zahraničí, a hlavne s našimi zahraničnými partnermi. A či sa to týka bezpečnosti, kde si treba uvedomiť, že to, že tu nemáme ruské vojská, je aj vďaka tomu, že sme členmi NATO, na rozdiel od úbohej Ukrajiny, či sa to týka investícií, keďže obrovské množstvo celého nášho hospodárstva a našej zamestnanosti je vlastne postavenej na zahraničná, príchode zahraničných investorov, alebo či sa to týka eurofondov, kde veľká časť či už našich sociálnych služieb, ja to poznám v školstve, naše podporné tímy na školách, rôzne, rôzne rekonštrukcie budov a tak ďalej, sú vlastne platené z peňazí daňových poplatníkov celej Európskej únie. A v tomto kontexte je úplne pochopiteľné a aj žiaduce, aby sa aj európske inštitúcie vyjadrili k tomu, či to, čo sa tu deje, považuje za v poriadku, aby vyjadrili svoj názor a napríklad aj aby poukázali na to, že keď sa tu budú eurofondy rozkrádať, tak oni ich sem ani nebudú posielať. A rozumne robia. (Potlesk.)
Heger, Eduard, podpredseda vlády a minister financií SR (2020-04-01):
Ďakujem pekne, už končím, už končím, pardon (povedané so smiechom). Takže to len som chcel ešte zareagovať na tých ďalších a myslím si, že aj to, čo sa týka pani Kozelovej, tak máme na to odpoveď. Ďakujem vám veľmi pekne za pozornosť. Prajem vám ešte pekný večer a vďaka za podporu teda, ak príde. Ďakujem. (Potlesk.)
Hrnčiar, Andrej, podpredseda NR SR (2017-04-04):
Prosím, prezentujme sa a hlasujme. (Hlasovanie.) Prítomných 145, za 30, proti 43, zdržalo sa 70, nehlasovali 2. Konštatujem, že Národná rada sa uzniesla že nebude pokračovať v rokovaní o návrhu zákona. Budeme pokračovať hlasovaním o bode 66 schváleného programu, ktorým je prvé čítanie o návrhu skupiny poslancov na vydanie zákona, ktorým sa dopĺňa zákon č. 575/2001 Z. z. o organizácii činnosti vlády (tlač 455). Spravodajkyňou je členka navrhnutého gestorského výboru pre verejnú správu a regionálny rozvoj poslankyňa Renáta Kaščáková. Nech sa páči, pani poslankyňa, uveďte hlasovanie. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov , tlač 455.)
Valocký, Jozef, poslanec NR SR (2021-09-28):
Ďakujem pekne, pán podpredseda. Viete, už asi pol hodinu, teda ďakujem pánovi podpredsedovi Blanárovi za príspevok, ale už asi pol hodinu alebo hodinu tu debatujeme o tom, či minister Sulík odišiel, neodišiel, čo povedal, nepovedal. Ja ako občan Slovenskej republiky a občanov, ktorí nás sledujú, vôbec nezaujíma megawatthodina, nemegawatthodina, koľko stála hodina, koľko bude stáť hodina. Veď na to potreboval pán minister Sulík asi 30 sekúnd alebo jednu minútu, aby povedal, vážení občania Slovenskej republiky, tak ako tu stojím minister hospodárstva, vám garantujem, že nebudete platiť za elektriku viacej. A nás občanov vôbec nezaujíma, že akým spôsobom, či je 60 na 40, 40 na 60 a podobne. A ešte by mal povedať, že keďže sme minuli desiatky a stovky miliónov euro na rôzne aktivity v oblasti zdravotníctva, nezmyselné, tak nájdem peniaze ja ako minister hospodárstva na to, vážení občania, aby ste vy neplatili viacej za elektrickú energiu. To je celé. Ja už nepotrebujem počúvať ho teraz 20 minút, 40, ja ako občan Slovenskej republiky sa chcem dozvedieť, či budem platiť za elektriku viac, alebo nebudem platiť viac. Ďakujem.
Kollár, Boris, predseda NR SR (2021-11-09):
S procedurálnym návrhom pán poslanec Podmanický, nech sa páči.
Kotleba, Marian, poslanec NR SR (2016-11-28):
Pani kolegyňka, ja som si vás vypočul celkom pozorne. S niektorými vecami, teda vo väčšine sa s vami dá súhlasiť, s niektorými by sme mohli polemizovať, ale ako celok ten váš pozmeňovací návrh je, myslím si, dobrý. Čo ma však zaráža, je to, že vy ste svoj návrh sa snažili odôvodniť hlavne voči teda vláde, voči vládnej koalícii, a pozrite sa na to, koľko vládnych poslancov vás tu dnes počúvalo. Možno päť a pol. Päť a pol vládnych poslancov, možno minister a z tohto pohľadu sa mi zdá, že dali ste si námahu, ale tá námaha je ako hádzanie hrachu o stenu, pretože veľmi dobre vieme, ako váš opozičný návrh dopadne. V každom prípade tá myšlienka je dobrá, že ste spomenuli to, že štát naozaj chce absolútne nezodpovedne rozhadzovať znova peniaze, ale v konečnom dôsledku to majú zaplatiť v tomto prípade teda študenti, ktorí za nehospodárne, neúčelné a neefektívne vynakladanie verejných zdrojov zo strany všetkých štátnych orgánov naozaj nemôžu, takže my váš návrh určite podporíme. Ďakujem pekne.
P. Paška, predseda NR SR: (2007-10-29):
(Hlasovanie.) 134 prítomných, 61 za, 69 proti, 4 sa zdržali. Tento bod sme neschválili. Ďalej.
Ivan, Miroslav, poslanec NR SR (2018-02-08):
Ďakujem za slovo. Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre hospodárske záležitosti ma určil za spravodajcu k návrhu poslancov Národnej rady Slovenskej republiky Karola Galeka, Jany Kiššovej, Anny Zemanovej a Renáty Kaščákovej na vydanie zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 250/2012 Z. z. o regulácii v sieťových odvetviach v znení neskorších predpisov. V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada vo všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Odporúčam, aby výbory predmetný návrh zákona prerokovali do 12. marca 2018 a v gestorskom výbore do 13. marca 2018. Pán predsedajúci, otvorte, prosím, všeobecnú rozpravu.
Číž, Miroslav, podpredseda NR SR (2015-03-24):
Pán poslanec Kuffa.
Jurinová, Erika, podpredsedníčka NR SR (2012-09-12):
Pán Gábor, prosím vás o kľud. (Ruch v sále. Krátka pauza.)
Jurzyca, Eugen, poslanec NR SR (2019-02-05):
Ďakujem pekne. Ja si myslím, že to bolo výborné vystúpenie, bolo tam všetko, čo bolo treba povedať. Možno by som podčiarkol, že aj my vieme, že existujú prípady, kde trh zlyháva, ale na to je protimonopolný úrad, prípadne ďalšie nezávislé orgány, ktoré to majú riešiť, nie jeden z hráčov, lebo ministerstvo pôdohospodárstva reprezentuje časť ekonomiky, to je jeden z hráčov. Ten by nemal byť súčasne aj rozhodcom a opakuje sa to, táto, tento návrh vo viacerých návrhoch zákonov. Hlavne chcem ale podčiarknuť, že hospodárska súťaž, konkurencia tu nie je na to, aby sa občas niekto mohol obohatiť. Evolúcia ukazuje, že tie ekonomiky, v ktorých je hospodárska súťaž, sú dobré pre spotrebiteľa, to je proste sociálne výhodné, a tento návrh zákona v doložke vplyvov má nulový dopad na sociálnu oblasť. Ako je možné, že zefektívňujete systém a nič to neprinesie občanom? (Potlesk.) Ten chlieb, čo sa tu hovorilo, tak nebude lacnejší, toto je podstatná vec. Keby to bolo zlepšenie systému, tak chlieb je lacnejší. Pripadá mi to, tieto návrhy, ešte to poviem, pripadajú mi tak, ako keby sektory, ktoré majú viac voličov, boli v ostatných mesiacoch zvýhodňované oproti sektorom, ktoré jednoducho majú menej voličov, bez ohľadu na to, aký to má vplyv na ekonomiku a na spotrebiteľa, obyčajného človiečika. Ďakujem.
Přidal, Alojz, poslanec NR SR (2015-06-19):
Ja nepochybujem, že tí advokáti, ktorí sú tu, sú schopní advokáti. Pozrite sa, ja to vidím ako problém. Vidím to ako problém, konflikt verejného a súkromného záujmu, preto som to podal. Advokát nemôže odmietnuť alebo podľa dikcie platnej zákona o advokácii zastupovať klienta len vtedy, keď mu bránia tomu zákonné podmienky. A myslím si, že tento zákon je naozaj citlivý, ale spravodlivý.
D. Lipšic, podpredseda vlády a minister spravodlivosti SR: (2004-05-12):
Cieľom navrhovanej právnej úpravy je riešenie vecných problémov súvisiacich s hlásením a evidenciou pobytu občanov od prijatia uvedeného zákona a potreba reagovať na zmeny vyplývajúce z realizácie reformy verejnej správy. Zmena technologického riešenia informačného systému registra obyvateľov a presun niektorých kompetencií zo štátnej správy na samosprávu si vyžadujú aj nevyhnutnú úpravu viacerých ustanovení zákona. Návrhom novely sa zjednocuje postup pri hlásení pobytu občanov, ktorí nemajú alebo nemôžu získať trvalé bývanie, a vymedzujú sa spôsoby zániku trvalého pobytu. Miestom trvalého pobytu sa v týchto prípadoch určuje obec. Návrh zároveň deklaruje, že inštitút trvalého pobytu má iba evidenčný charakter a z jeho uplatňovania nevznikajú občanovi žiadne vlastnícke ani iné práva. Novelizáciou sa taktiež upravujú povinnosti štátnych orgánov a obcí vyplývajúce zo zmien v organizácii verejnej správy a jej obsahom sú aj opatrenia proti nečinnosti ohlasovní alebo iných právnických osôb. Vážené pani poslankyne, vážení páni poslanci, dovoľujem si vás požiadať o podporu vládneho návrhu zákona, o jeho posunutie do druhého čítania. Ďakujem, pán predsedajúci.
Kolesík, Andrej, poslanec NR SR (2014-07-03):
Ďakujem, pán predseda. Kolegyne, kolegovia, k vášmu vystúpeniu, pán kolega Hlina, len toľko, že ako člen hospodárskeho výboru sa snažím pravidelne stretávať a komunikovať so zástupcami Zväzu obchodu a cestovného ruchu, so zástupcami predajcov, veľkých reťazcov na Slovensku . Aj toto patrí k práci poslanca a na výbore predkladám desiatky pozmeňujúcich návrhov. Tento pozmeňujúci návrh – a to chcem zdôrazniť – jeho prvotným zámerom bola ochrana slovenských výrobcov a predajcov. To, že mi tam niečo ušlo, áno, kto robí, robí aj chyby. Veľa z vás rozpráva o tom, ako chodia predávať z rôznych nechladených dodávok naši najmä severní susedia, ale aj iní predajcovia málo kvalitné mäsové alebo mliečne výrobky. Kto z vás – česť výnimkám, možno o ktorých neviem – niečo proti tomu urobil? Ja som sa pokúsil, áno, stala sa, stala sa taká chyba, možno som to neuchopil správne, možno som to nespravil do detailov, ale vy nemôžete do zákona napísať, že niektorí môžu občania niektorého štátu a občania iných nemôžu. Takže len toľko som chcel povedať, že kto robí, robí aj chyby, a kto nerobí a chce si len kopnúť, kto chce psa biť, palicu si nájde.
Majorová Garstková, Jana, poslankyňa NR SR (2023-05-25):
Ďakujem veľmi pekne. Pán kolega, ja by som chcela povedať, že nikto obciam nejde nič brať, že tu... Zavádzate tu jednoducho. Finančné prostriedky ostanú zachované, sprehľadní sa len prideľovanie financií, ktoré nebudú prerozdeľované cez DPO, ale priamo cez Ministerstvo vnútra Slovenskej republiky. Dokonca ostávajú zachované aj kategória A1, A, B, C a k tomu ostanú aj finančné prostriedky. Jednoducho ministerstvo vnútra bude rozdeľovať financie. A nemalo by tu dôjsť ani k navyšovaniu počtu zamestnancov. Tak vás prosím, nezavádzajte. A pre mňa je nepochopiteľné, ako niekomu môže vadiť, keď sa má zefektívniť systém udeľovania dotácie. Keď má byť prehľadný, keď má byť transparentný. Je to pre mňa naozaj neznáma. Ďakujem.
Laurenčík, Milan, podpredseda NR SR (2022-06-17):
Ďakujem veľmi pekne, pani poslankyňa. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa do rozpravy hlási niekto ústne. Končím možnosť prihlásiť sa do rozpravy. Do rozpravy sa prihlásili pani poslankyňa Žitňanská, pán poslanec Dominik Drdul. Prvá však vystúpi pani spravodajkyňa. Nech sa páči, pani poslankyňa, máte slovo.
M. Číž, podpredseda NR SR: (2008-02-14):
(Hlasovanie.) Prítomných 132 poslancov, za návrh 114 poslancov, zdržalo sa 18 poslancov. Tento návrh z rozpravy sme schválili.
Fecko, Martin, poslanec NR SR (2013-05-17):
Ďakujem pekne, pán minister, že ste otvoril rozpravu. Dal ste nám šancu, tá šanca bola aj na minulom rokovaní, ktoré bolo, dopadlo to, ako to dopadlo, hlasovanie, takže nebudem sa k tomu vyjadrovať. Keď to začnem od konca, to znamená, k tej veterine, ako sme debatovali. Veď predsa na minulej schôdzi bol zákon o veterine otvorený. Prečo sme ho, teda nedali tiež tie budovy? Alebo máme tam nejaké, neviem, sa dopĺňajú nové budovy, ktoré sú nadbytočné? Alebo neviem, aký je tam teda prehľad o týchto budovách, keď už o to ide? A čo sa týka, by som povedal, toho predávania, lebo, neviem, bolo to aj na výbore, tri body boli minimálne na výbore, to znamená, myslím, že legislatívna, kolegovia z legislatívy mohli si to v pohode prejsť, tie naše veci. A myslím, že sú tak zbehlí. Ten môj návrh, ktorý proste je daný, myslím, že ja tam neoriem na nepooranej zemi, tá zem už je pooraná, len to spresňujem, aby tam niečo vyklíčilo. Nič iné nerobím týmto mojím samostatným návrhom, ktorý nebol, uznávam, nebol na výbore predložený. Takže myslím si, že v tomto ja veľký zádrheľ nevidím, aby po odbornej stránke bolo to posúdené, aj keď to bolo predložené v pléne Národnej rady Slovenskej republiky. Pokiaľ to neprejde, moja filozofia je jasná, ja ho otváram o mesiac, o dva. To znamená, pôjde to znovu, pretože má to byť o veci, nemá to byť o politikárčení. Takže asi tak, pán minister, aby sme boli v obraze. Ďakujem pekne.
M. Číž, podpredseda NR SR: (2007-02-09):
(Hlasovanie.) Prítomných 124 poslancov, za návrh 122 poslancov, nehlasovali 2 poslanci. Konštatujem, že sme navrhované uznesenie schválili. Ďalej budeme hlasovať v druhom čítaní o vládnom návrhu zákona, ktorým sa mení a dopĺňa zákon č. 572/2004 Z. z. o obchodovaní s emisnými kvótami a o zmene a doplnení niektorých zákonov v znení zákona č. 733/2004 Z. z. , pod tlačou 142. Poprosím predsedu výboru pre pôdohospodárstvo, životné prostredie a ochranu prírody pána poslanca Jána Slabého, aby hlasovanie uvádzal.
Grendel, Gábor, podpredseda NR SR (2022-10-05):
Päť faktických poznámok na vystúpenie pána podpredsedu Blanára. Ako prvý pán poslanec Alojz Baránik.
Bugár, Béla, podpredseda NR SR (2018-02-07):
Pán poslanec Petrák.
Laššáková, Jana, podpredsedníčka NR SR (2015-01-30):
Pani podpredsedníčka Jurinová, nech sa páči.
Vážny, Ľubomír, podpredseda vlády SR pre investície (2014-11-08):
Zas pomerne veľa nezmyslov. Eurofondy nejdú realokovať, pán poslanec Matovič, a na rýchlostné cesty, vás ubezpečujem, všetky europrostriedky sú už dávno vyčerpané. To znamená, naozaj nejde to realokovať a pol roka vybavovať s Európskou komisiou. Je to pomer medzi Kohéznym fondom, ERDF a inými. Čiže ak by to išlo, tak určite to radi urobíme. A naozaj ten zmysel toho bol, že sme vyčerpali všetky prostriedky na rýchlostné cesty a stále bolo treba iné riešiť, a preto sme sa pustili do scenára PPP. Ubezpečujem vás aj o tom, že premiér Robert Fico nemanažoval R1 ako takú, koncesnú zmluvu som podpisoval ja. A je to rok a pol dlhý proces. A stopercentne vám garantujem, že ma nemanažoval v tomto. A tiež vám garantujem to, že som nedostal za to žiadnu províziu. Ak si myslíte, že som ju dostal, dokážte to, zažalujte to, to je vážny trestný čin. To nie je len tak, ako si to vy predstavujete. A ešte posledné skomentujem. Samozrejme, medzinárodný tender, to znamená, asi by sme mali dostať provízie od veľkých francúzskych, nemeckých, španielskych konzorcií. To tak v živote celkom nefunguje. Posledné, čo ešte poviem. Ja, tu prekrucujete tiež, som sa vyjadril svojho času, že finančné náklady na výstavbu formou PPP sú cez PPP o 50 až 70 % vyššie ako konvenčnou alebo eurofondovou formou. To je pravda, ale neviem, či vy hovoríte alebo denník Pravda, ktorý citujete, hovorí, že náklady na PPP sú o 50 až 70 % drahšie. Je to zásadný rozdiel, ešte raz hovorím. Porovnávajte hrušky s hruškami a jablká s jablkami. Ak tu porovnáte investičné náklady, tak sú skoro rovnaké, to už som pred chvíľou povedal, či už sa ide formou PPP, konvenčnou alebo eurofondovou, sú plus-mínus 10 % rovnaké. Čo sa týka tej ceny, už ste si ju namodelovali, je taká, že nie 800 mil., ale 300 mil. to malo stáť. Ešte raz, urobte niečo a potom môžete vidieť, koľko čo stojí v reáli, ale nezanechajte za sebou mesačnú krajinu, ako ste to urobili, urobte niečo tak, aby sa to aj skolaudovalo. Príprava, realizácia, tender, kolaudácia, to je proces, ktorý trvá v diaľniciach dva-tri roky, niekedy päť rokov, s prípravou sedem rokov. Skúste to urobiť a potom kritizujte, potom budem vašu objektívnu kritiku brať naozaj objektívne. Ale, kritiku od úbožiakov, ktorí za sebou zanechali spálenú zem, ktorí nič neurobili, tak túto kritiku naozaj neberiem. Ja beriem kritiku od tých ľudí, ktorí niečo za sebou zanechali a ktorých si vážim. Ďakujem. (Potlesk.)
Pčolinský, Peter, podpredseda NR SR (2023-01-24):
Ďakujem. S ďalšou faktickou pán poslanec Dušan Muňko, nech sa páči.
Sulík, Richard, predseda NR SR (2010-08-10):
Ďakujem. Prosím, prezentujte sa a hlasujte. (Hlasovanie.) Z prítomných 134 poslancov hlasovalo 116 za, 3 boli proti, 14 sa zdržali, 1 nehlasoval. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Nasleduje hlasovanie v prvom čítaní o vládnom návrhu zákona, ktorým sa mení zákon č. 301/2005 Z. z. Trestný poriadok v znení neskorších predpisov . Aj o tomto vládnom návrhu zákona rokujeme v skrátenom legislatívnom konaní. Prosím spravodajkyňu, ktorú určil navrhnutý gestorský ústavnoprávny výbor, poslankyňu Janu Dubovcovú, aby hlasovanie uviedla. Nech sa páči.
Bugár, Béla, podpredseda NR SR (2017-05-11):
Na vystúpenie pána poslanca traja s faktickými poznámkami. Pán poslanec Marosz.
Benčík, Ján, poslanec NR SR (2021-06-15):
Pán Blaha, povedali ste toho naozaj veľa, ale mňa zaujala jedna vec, a to, že práve vy ako obdivovateľ diktátorov a totalitných režimov a človek, ktorý je na Facebooku ochotný nepravdivo ohovoriť a hrubo pourážať každého, kto sa vám znepáči, ste natoľko útlocitný, že sa cítite dotknutý zmienkou expremiéra Matoviča o mafii. Vy ste teda vraj spisovateľ, ktorý má za sebou dvanásť kníh z oblasti filozofie, a položili ste teda otázku, že či sú teda potom mafiáni aj Platón, Aristoteles alebo celá filozofická škola, Pytagoras zo Samu (Samosu, pozn. red.). (Zasmiatie sa rečníka.) No a toto ma teda veľmi upútalo, že či ste natoľko skromný, že sa porovnávate s natoľko bezvýznamnými ľuďmi, či vám to teda stačí ako. (Zasmiatie sa rečníka, reakcie z pléna a potlesk.)
Vetrák, Milan, poslanec NR SR (2023-05-25):
Keďže sme tu už boli svedkami, tak aby sa nám to neopakovalo, takže ja dávam návrh, aby sme tlač, aby sme hlasovanie o parlamentných tlačiach 1697, 1391 a 1678, v tomto poradí, zaradili až po hlasovaní o parlamentných... po parlamentnej tlači 1609. Pôvodne tam mala byť aj tá tlač, ktorú už Juraj Šeliga presadil procedurálnym návrhom, tak tú som odtiaľ vypustil. Čiže tie tri tlače na záver po... teda na... po hlasovaní o tlači 1609.
Bugár, Béla, podpredseda NR SR (2017-12-07):
Nech sa páči, prezentujme sa a hlasujme o tomto návrhu, aj keď si myslím, že netreba, lebo predseda bez problémov sa môže obrátiť na ústavnoprávny výbor aj bez hlasovania pléna, ale dobre. (Reakcie z pléna.) (Hlasovanie.) Prítomných 121 poslancov, za 94, proti 9, zdržalo sa 15 poslancov, 3 nehlasovali. Nech sa páči, máte ďalšiu úlohu. Pán poslanec Krajniak, nič? Takže, nech sa páči, pán poslanec Baláž, pristúpime k bodu 34 schváleného programu, t. j. hlasovanie v druhom čítaní o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov (tlač 651). [Hlasovanie o vládnom návrhu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov a ktorým sa mení zákon č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 651.]
Krátky, Rastislav, poslanec NR SR (2024-02-21):
Ďakujem za slovo, pán predsedajúci. Tiež sa pripájam k výzve, aby ste odoslali zákon na ministerstvo spravodlivosti, nech je vydaný v Zbierke zákonov. Ak toto je útok na vás, tak sa ospravedlňujem, neni, nemá to byť útok, má to byť žiadosť o to, aby normálne, vecne bežali procesy. K tebe, milý pán poslanec Bužo, chcem ti povedať, že ja som extrémne citlivý, a to teraz nemyslím pejoratívne, negatívne, ale naozaj ma to vždy zobudí, keď počujem, že aby mladí ľudia neutekali zo Slovenska, aby tu zostali, aby tu bolo prostredie, z ktorého sa budú tešiť a ktoré bude pre nich motivujúce. Niekedy sa často alebo teda niekedy sa dáva na prvé miesto, že je to o peniazoch a často sa potom skloňujú rôzne také podporné ukazovatele, že čo by sme im dali normálne reálne finančne do vrecka, aby teda sa im prilepšilo, ale v skutočnosti môžem aj za seba povedať, že z mnohých tých rozhovorov, a sám som to tak vnímal, tie peniaze nie sú, nie sú zďaleka vždy na prvom mieste. Je to o tom, že aká je klíma, aká je chuť pracovať, aká je chuť sa rozvíjať, aké sú podmienky, že či je tá príležitosť a či je tá príležitosť férovo nastavená. To tých mladých ľudí zaujíma veľmi, veľmi intenzívne, pretože oni sú na toto citliví. Dneska sú mladí ľudia veľmi flexibilní a keď cítia niekde krivdu, tak nemajú problém sa zodvihnúť a odísť. Ja som študoval v troch krajinách, pracoval v štyroch, piatich počas vysokej školy. Zaujímalo ma to, videl som svet, videl som úplne inú mentalitu naprieč Európou, aj za veľkou mlákou, Ako tí ľudia rozmýšľajú, čo si ctia, čo dávajú na prvé miesto vo svojom rebríčku hodnôt. Tie peniaze na konci dňa, áno, sú dôležité, ale tá klíma, tá kultúra, to, to férové prostredie, to, to hrá zásadnú rolu a tento zákon prispieva k tomu, aby to férové prostredie bolo dobre nastavené, takže schváľme to.
Vášáryová, Magdaléna, poslankyňa NR SR (2014-11-10):
Ďakujem veľmi pekne, pán kolega. Niekedy mám pocit, že už aj tu v tomto parlamente pri všetkej mizérii začínajú byť diskusie, ktorú majú zmysel a ktoré sú vhodné parlamentnej pôdy. Ďakujem vám za to. Samozrejme, Fedor Blaščák je, dá sa povedať, dokonca môj kamarát, alebo ako by som to povedala, aj keď je to oveľa mladšia generácia. Ale to je tá generácia, ktorých som podporila, keď začali napríklad robiť žilinskú stanicu a tak ďalej a tak ďalej. Som tam stále krstná mama. A prečo som to povedala? Pretože Slovensko musí smerovať k tomu ako európska krajina, aby ustabilizovalo svoju štruktúru politického systému, napríklad štruktúru politických strán. Ale ja tu, tuto sa každý rozčuľuje, že aká je roztrieštená pravica a neviem čo všetko. Ale pravica stále generuje ľudí a mladú generáciu, ktorí vystupujú, ktorí sú, ktorí v tých diskusiách tríbia si svoje názory. A stále existuje proste základ, na ktorom tí mladí ľudia, ktorí budú kráčať do politiky, vyrastajú. Ale strana SMER zablokovala akýkoľvek vývoj na ľavej strane politického spektra. Vyťahuje k sebe oportunistických, presne ako ste povedali, mladých ľudí, mladých intelektuálov, ktorí sú schopní čohokoľvek, ktorí, všimnite si, sú schopní obhajovať všetkých. Ale veď v každej politickej strane mladí by mali tvoriť určitú potrebnú opozíciu. A oni sedia a so všetkým súhlasia, tak ako to boli, keď nastúpil sem-tam Madej a tak ďalej. A za ten žvanec, ktorý dostanú, sú... (Prerušenie vystúpenia časomerom.)
Kollár, Boris, predseda NR SR (2021-12-02):
Prosím, utíšte sa v sále!
Paška, Pavol, predseda NR SR (2013-12-17):
Dobre, máte podporu klubov, predpokladám.
Laššáková, Jana, podpredsedníčka NR SR (2015-10-21):
Pán poslanec Jarjabek, nech sa páči.
Danko, Andrej, predseda NR SR (2016-09-21):
Ďakujem. Dávam slovo spravodajcovi, ktorého určil navrhnutý gestorský výbor pre verejnú správu a regionálny rozvoj, poslancovi Otovi Žarnayovi. (Reakcia z pléna, čakanie na spravodajcu.) A je tam niekto iný? (Reakcia z pléna.) Otázka, pán Budaj, procedurálny máte alebo to je len chyba? (Reakcie z pléna.) Mám informáciu, že hneď je tu. (Čakanie na spravodajcu.) Naozaj, poprosím vás, boli ste, pán poslanec, za pánom Žarnayom alebo kde je? (Reakcia z pléna.) Preruším aspoň do 11.40. Poprosím, počkáme pána poslanca, keď nie, budeme pokračovať. (Krátka prestávka.) Ďakujem. Ak je všeobecný súhlas, pokračujeme v rokovaní a poprosím naozaj o väčšiu disciplínu, pán poslanec, pretože myslím, že aspoň kolegiálne ospravedlnenie by bolo na mieste. Takže pokračujeme v schôdzi a dávam slovo spravodajcovi pánovi Otovi Žarnayovi.
Ďuriš Nicholsonová, Lucia, podpredsedníčka NR SR (2017-12-06):
Pán poslanec Kéry.
M. Číž, podpredseda NR SR: (2009-06-25):
Pán poslanec, chcete položiť doplňujúcu otázku? Máte slovo.
Fecko, Martin, poslanec NR SR (2014-06-27):
Ďakujem pekne. Pán predsedajúci, vážené pani kolegyne, páni kolegovia, vážení prítomní, v súlade s § 73 zákona o rokovacom poriadku Národnej rady Slovenskej republiky som bol určený Výborom Národnej rady pre pôdohospodárstvo a životné prostredie za spravodajcu k návrhu k uvedenému zákonu, je to tlač 1042. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a podľa rokovacích pravidiel, legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia poslaneckého návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku Národnej rady Slovenskej republiky, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky, aby návrh zákona prerokovali tieto výbory: výbor ústavnoprávny, Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 4. septembra 2014 a gestorský výbor do 8. septembra 2014. Gestorským výborom navrhujeme Výbor Národnej rady Slovenskej republiky pre pôdohospodárstvo a životné prostredie. Pán predsedajúci, skončil som, prosím, otvorte rozpravu k tomuto bodu programu.
Šuteková, Miriam, poslankyňa NR SR (2023-03-22):
Vážený pán predseda, v rozprave k návrhu zákona nevystúpil žiadny poslanec. Pristúpime teda k hlasovaniu o pozmeňujúcich a doplňujúcich návrhoch zo spoločnej správy. Pán predsedajúci, dajte, prosím, hlasovať o bodoch 1 až 5 spoločnej správy spoločne s odporúčaním gestorského výboru schváliť.
Bugár, Béla, podpredseda NR SR (2018-09-19):
Na vystúpenie pána poslanca s faktickými poznámkami štyria. Pán poslanec Dostál.
Susko, Boris, poslanec NR SR (2021-05-06):
Pán predseda, prosím, aby ste dali hlasovať o tom, že Národná rada prerokuje návrh zákona v druhom čítaní.
Pellegrini, Peter, podpredseda vlády SR pre investície a informatizáciu (2018-01-30):
Ďakujem veľmi pekne. Do tretice, pán predsedajúci. Vážené panie poslankyne, vážení páni poslanci, dovoľte mi uviesť vládny návrh zákona o kybernetickej bezpečnosti a o zmene a doplnení niektorých zákonov. Ide o návrh zákona, ktorého spolugestorom je aj Národný bezpečnostný úrad a ktorým sa do národného právneho poriadku preberá smernica Európskeho parlamentu a Rady z júla 2016 o opatreniach na zabezpečenie vysokej spoločnej úrovne bezpečnosti sietí a informačných systémov v Únii, tzv. smernica NIS. Smernica NIS predstavuje prvú celoeurópsku legislatívnu úpravu v oblasti kybernetickej bezpečnosti. Je vyjadrením európskeho konsenzu v otázkach bezpečnostných opatrení v kybernetickom priestore a základných povinností na úseku bezpečnosti, ktoré musia byť v kľúčových sektoroch splnené. Zároveň definuje základný rámec pre spoluprácu orgánov verejnej moci na národnej úrovni, ako aj v európskom priestore. Skutočným cieľom navrhovanej právnej úpravy však nemajú byť len zjednotené bezpečnostné opatrenia. Skutočným cieľom tohto návrhu zákona je vybudovanie dôveryhodného kybernetického prostredia, prostredia, v ktorom sa v súčasnosti odohráva čoraz väčšina, čas, alebo väčšia časť aktivít súkromného života, ako aj komunikácie so štátom pri elektronických službách e-Governmentu, prostredia, v ktorom sa v našom každodennom fungovaní čoraz častejšie pohybujeme. Preto je veľmi dôležité, že príprave návrhu predchádzala široká odborná diskusia, workshopy a stretnutia na tému spôsobu transpozície smernice NIS do nášho národného právneho poriadku na národnej, ale aj európskej úrovni. Návrh zákona bol vypracovaný nielen na základe podnetov a po konzultáciách s orgánmi verejnej moci, ale aj na základe podnetov a diskusií so zástupcami odbornej verejnosti. Bezpečný kybernetický priestor sa totižto týka nás všetkých. Návrh zákona vytvára priestor pre konkurenčné prostredie v oblasti zamestnávania kvalifikovaných bezpečnostných pracovníkov na strane štátu, sústreďuje oznamovanie bezpečnostných incidentov v jednom informačno-komunikačnom bode a štandardizuje bezpečnostné požiadavky v celoslovenskom meradle v súlade s medzinárodnými štandardmi, čím prispieva k harmonizácii zabezpečenia kybernetickej bezpečnosti v európskom prostredí. V potrebnej miere tiež vypĺňa právnu medzeru v súvislosti s kybernetickou obranou, a to úpravou príslušných zákonov na úseku zabezpečenia obrany štátu v krízových situáciách. Kybernetická bezpečnosť obsiahnutá v navrhovanom zákone a navrhovaná úprava kybernetickej obrany tak vytvoria efektívny rámec pre preventívne, ako aj reaktívne opatrenia nielen v čase bežného života, ale aj v čase ohrozenia štátu. Vážené panie poslankyne, vážení páni poslanci, dovoľujem si vás požiadať o podporu predloženej vládnej novely zákona, predloženom návrhu zákona ako takého. Ďakujem veľmi pekne.